
3.
Par aizņēmuma ņemšanu un finanšu līdzekļu piešķiršanu projektam “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai”
Ogres novada pašvaldība 2024. gada 25. jūlijā pieņēma lēmumu “Par Ogres novada pašvaldības projekta „Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” īstenošanu un finansējumu” (protokols Nr. 11; 4.). 

Saskaņā ar pretendenta iesniegto finanšu piedāvājumu projekts “Valdemāra pamatskolas ēkas piebūves tehniskās dokumentācijas izstrāde, autoruzraudzība un būvniecība” Nr. 4.2.1.3/1/24/I/011 (turpmāk – projekts) sadārdzinās un publiskā iepirkuma realizācijai ir nepieciešams palielināt Ogres novada pašvaldības finansējuma attiecināmo daļu par 56 218,41 EUR (piecdesmit seši tūkstoši divi simti astoņpadsmit euro, 41 cents).
Veicot projekta attiecināmo izmaksu palielināšanu projekta kopējais budžets sastādītu 367 392,53 EUR (trīs simti sešdesmit septiņi tūkstoši trīs simti deviņdesmit divi euro, 53 centi), kas sastāv no Eiropas Reģionālās attīstības fonda līdzfinansējuma attiecināmo izmaksu segšanai 264 498,00 EUR (divi simti sešdesmit četri tūkstoši četri simti deviņdesmit astoņi euro) un Ogres novada pašvaldības finansējuma attiecināmo izmaksu segšanai 102 894,53 EUR (viens simts divi tūkstoši astoņi simti deviņdesmit četri euro, 53 centi).
Pamatojoties uz Likuma “Par budžetu un finanšu vadību” 45. pantu, likuma „Par pašvaldību budžetiem” 22. panta pirmo daļu, likuma “Par valsts budžetu 2026. gadam un budžeta ietvaru 2026., 2027. un 2028. gadam” 40. panta pirmās daļas 1. punktu, Pašvaldību likuma 4. panta pirmās daļas 4. punktu, ceturto daļu un 10. panta pirmās daļas 21. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”,
balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Avotiņš, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 3 (Kārlis Ansons, Mariss Martinsons, Matīss Mežaks), "Nepiedalās" – nav,
Ogres novada pašvaldības dome NOLEMJ:

1. Atbalstīt Ogres novada pašvaldības finansējuma daļas pieaugumu projektā “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” Nr. 4.2.1.3/1/24/I/011 par 56 218,41 EUR (piecdesmit seši tūkstoši divi simti astoņpadsmit euro, 41 cents).
2. Atļaut Ogres novada pašvaldībai 2027. gadā ņemt papildu aizņēmumu 56 218,41 EUR (piecdesmit seši tūkstoši divi simti astoņpadsmit euro, 41 cents) Eiropas Savienības fondu līdzfinansētam projektam “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” no Valsts kases uz divdesmit gadiem par Valsts kases noteikto procentu likmi ar kredīta pamatsummas atlikto maksājumu uz vienu gadu.
3. Noteikt, ka aizņēmumu atmaksa tiek garantēta no Ogres novada pašvaldības pamatbudžeta līdzekļiem.

4. Uzdot Ogres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.

5. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,

domes priekšsēdētāja A. Kraujas paraksts)

